
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2245 

19 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή απασχόληση των υπαλλήλων της Κε¬ 
ντρικής Υπηρεσίας και των Περιφερειακών Υπηρε¬ 
σιών του Υπουργείου Οικονομίας, Ανάπτυξης και 
Τουρισμού (πρώην Υπουργείο Τουρισμού) από τη 
δημοσίευση της παρούσας και έως 31-12-2015.... 1 

Σύσταση και λειτουργία Διανεμητικών Λογαριασμών 

στον Δικηγορικό Σύλλογο Καστοριάς. 2 

Ανασυγκρότηση των Πρωτοβάθμιων Επιτροπών Τε¬ 
λωνειακών Αμφισβητήσεων - ΠΕΤΑ (άρθρου 113 
του Π.δ 284/1988 - Α' 128, όπως αυτό τροποποι¬ 
ήθηκε και ισχύει), πλην αυτών που λειτουργούν 
στις έδρες των Τελωνειακών Περιφερειών Αττι¬ 


κής και Θεσσαλονίκης. 3 

Τροποποίηση απόφασης ορισμού των εθνικών Αρ¬ 
χών. 4 

Τροποποίηση απόφασης ορισμού των φορέων του 

Ελληνικού Στατιστικού Συστήματος. 5 

Επιβολή κύρωσης μη αποστολής στοιχείων τήρησης 
μακροχρόνιων υποχρεώσεων της εταιρείας «ΑΝΩ¬ 
ΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ 

ΕΤΑΙΡΕΙΑ» με δ.τ. «ΡΥΒ003 νίΕΙΑΟΕ». 6 

Επιβολή κύρωσης μη αποστολής στοιχείων τήρησης 
μακροχρόνιων υποχρεώσεων της εταιρείας «ΑΝΩ¬ 
ΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ 

ΕΤΑΙΡΕΙΑ» με δ.τ. «ΡΥΒ003 νΐίΙΑΟΕ». 7 

Επιβολή κύρωσης μη αποστολής στοιχείων τήρησης 
μακροχρόνιων υποχρεώσεων της ατομικής επιχεί¬ 
ρησης «ΣΠΑΘΑΣ ΑΝΤΩΝΙΟΣ». 8 

Επιβολή κύρωσης μη αποστολής στοιχείων τήρησης 
μακροχρόνιων υποχρεώσεων της εταιρείας «ΑΝΩ¬ 
ΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ 
ΕΤΑΙΡΕΙΑ» με δ.τ. «ΡΥΒ003 νίΕΙΑΟΕ». 9 


ΑΠΟΦΑΣΕΙ Σ 

Αριθμ. 20960 (1) 

Υπερωριακή απασχόληση των υπαλλήλων της Κεντρι¬ 
κής Υπηρεσίας και των Περιφερειακών Υπηρεσιών 
του Υπουργείου Οικονομίας, Ανάπτυξης και Τουρι¬ 
σμού (πρώην Υπουργείο Τουρισμού) από τη δημοσί¬ 
ευση της παρούσας και έως 31-12-2015. 

Ο ΥΠΟΥΡΓΟΣ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Το άρθρο 20 του ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012-2015» (Φ.Ε.Κ. 226/Α'), όπως αντικαταστάθηκε με το 
άρθρο 176 του ν. 4261/2014 «Πρόσβαση στη δραστηριότη¬ 
τα των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων (ενσωμάτωση 
της Οδηγίας 2013/36/ΕΕ), κατάργηση του ν. 3601/2007 
και άλλες διατάξεις» (ΦΕΚ 107/Α') καθώς και την υπ’ αρ. 
2/41768/0022/20-5-2014 εγκύκλιο του Υπουργείου Οικο¬ 
νομικών «Κοινοποίηση διατάξεων περί τροποποίησης 
της παρ. 1 του άρθρου 20 του ν. 4024/2011 σχετικά με 
την υπερωριακή εργασία» 

2. Το ν. 3270/2004 «Αρμοδιότητες Υπουργείου Του¬ 
ριστικής Ανάπτυξης και θεμάτων Τουρισμού» (Φ.Ε.Κ. 
187/Α/11-10-2004) 

3. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. 112/Α') όπως τροποποιήθηκε με τις διατάξεις του 
ν. 4210/2013 και ισχύει 

4. Το άρθρο 45 του ν. 4071/2012 «Ρυθμίσεις για την 
τοπική ανάπτυξη, την αυτοδιοίκηση και την αποκεντρω¬ 
μένη διοίκηση Ενσωμάτωση Οδηγίας 2009/50/ΕΚ» (Φ.Ε.Κ. 
85/Α/11-4-2012) καθώς και την υπ’ αρ. 2/70738/0022/ 
28-9-2012 εγκύκλιο του Υπουργείου Οικονομικών «Κοι¬ 
νοποίηση μισθολογικών διατάξεων» 

5. Το Π.δ. 112/2014 «Οργανισμός του Υπουργείου Του¬ 
ρισμού» (ΦΕΚ 179/Α') και όπως τροποποιήθηκε με το 
άρθρο 31 παρ. 5 του Ν.4305/2014 

6. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ 20/Α') 

7. Το Π.δ. 70/2015 «Ανασύσταση .... Μετονομασία του 
Υπουργείου Οικονομίας, Υποδομών Ναυτιλίας και Του¬ 
ρισμού σε Υπουργείο Οικονομίας, Ανάπτυξης και Του¬ 
ρισμού ...»(ΦΕΚ 114/Α') 

8. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 112/Α') 

9. Την υπ' αριθμ. 16446/2012 κοινή υπουργική απόφαση 
των Υπουργών Οικονομικών, Διοικητικής Μεταρρύθμισης 
και Ηλεκτρονικής Διακυβέρνησης, Ανάπτυξης, Ανταγω¬ 
νιστικότητας, Υποδομών Μεταφορών και Δικτύων και 
Τουρισμού «Σύσταση Ειδικής Υπηρεσίας Συντονισμού και 
Εφαρμογής του Υπουργείου Τουρισμού» (ΦΕΚ 3109/Β/ 
23-11-2012) 

10. Το γεγονός ότι η δαπάνη που θα προκληθεί από 
την παρούσα απόφαση ανέρχεται στο ποσό των εκα¬ 
τό ενενήντα μία χιλιάδων ευρώ (191.000,00) σε βάρος 
της πίστωσης του προϋπολογισμού εξόδων του πρώ¬ 
ην Υπουργείου Τουρισμού, Ειδικός φορέας 45-110 Κ.Α.Ε 
0511 οικονομικού έτους 2015, σύμφωνα με την υπ. αρ. 
16902/10-8-2015 απόφαση ανάληψης δαπάνης με ΑΔΑ: 
Ω844465ΦΘΘ-0ΒΦ, η οποία καταχωρήθηκε με α/α 62614 
στο βιβλίο εγκρίσεων και εντολών πληρωμής της οικεί¬ 
ας ΥΔΕ, για τους μήνες Σεπτέμβριο - Δεκέμβριο 2015 

11. Τις αυξημένες υπηρεσιακές ανάγκες και ειδικότερα: 

• Τη σύνταξη προκήρυξης για την πρόσληψη έκτακτου 
εκπαιδευτικού προσωπικού ιδιωτικού δικαίου ορισμένου 
χρόνου στις εκπαιδευτικές μονάδες του Υπουργείου, 
την επικύρωση των πινάκων προσληφθέντων και την 
εξέταση των ενστάσεων αυτών, την πρόσληψη έκτακτου 
προσωπικού (εγγεγραμμένων ανέργων ΟΑΕΔ) μέσω 
της Πράξης με τίτλο «Προώθηση της Απασχόλησης 
μέσω προγραμμάτων κοινωφελούς χαρακτήρα έτους 
2014-2015» του ΕΠ «Ανάπτυξη Ανθρώπινου Δυναμικού 
2007-2013» ΕΣΠΑ 2014-2020 καθώς και την πρόσληψη 
σπουδαστών των ΤΕΙ στο πλαίσιο πραγματοποίησης 
της πρακτικής τους άσκησης. 

• Την έγκαιρη εξυπηρέτηση των ζητημάτων των 
υπαλλήλων που άπτονται στην υπηρεσιακή τους κα¬ 
τάσταση με έμφαση στην ταχεία διεκπεραίωση αυτών 
που εισάγονται στα Υπηρεσιακά Συμβούλια και στην 
εντατικοποίηση του ελέγχου της ορθής μισθολογικής 
κατάταξης ιδίως του προσωπικού που μεταφέρθηκε από 
τις Περιφερειακές Υπηρεσίες Τουρισμού του Ε.Ο.Τ στο 
πρώην Υπουργείο Τουρισμού ενόψει των επικείμενων 
αλλαγών στο μισθολόγιο των δημοσίων υπαλλήλων. 

• Την αποτελεσματική παρακολούθηση των πειθαρ¬ 
χικών υποθέσεων με έμφαση στην έγκαιρη καταχώριση 
τους στο πληροφοριακό σύστημα του ΣΕΕΔΔ, τη διοι¬ 
κητική υποστήριξη των πειθαρχικών ζητημάτων του Α' 
βάθμιου Πειθαρχικού Συμβουλίου του Υπουργείου και τη 


διαχείριση των ιδιαίτερα αυξημένων νομικών υποθέσεων 
(σύνταξη απόψεων) που προέκυψαν από τη μεταφορά 
του Ο.Τ.Ε.Κ. και υπηρεσιών του Ε.Ο.Τ. 

• Τη διενέργεια διαγωνισμών για την προμήθεια βιβλί¬ 
ων των εκπαιδευτικών μονάδων του Υπουργείου (ΑΣΤΕ - 
ΙΕΚ), την προμήθεια γραφικής ύλης, Η/Υ, δΕΒνΕΒ, Ασφα¬ 
λών Διατάξεων Δημιουργίας Υπογραφής (ΑΔΔΥ) και 
ρολογιού ωρομέτρησης για τις ανάγκες του Υπουργείου. 

• Την παρακολούθηση των συμβάσεων καθαριότητας, 
φύλαξης, ταχυδρομικών παροχών, συντήρησης και υπο¬ 
στήριξης μηχανολογικού συστήματος για τη διαχείριση 
των δραστηριοτήτων των εκπαιδευτικών μονάδων, συ¬ 
ντήρησης και αναβάθμιση του συστήματος ωρομέτρη¬ 
σης του Υπουργείου. 

• Τον έγκαιρο προγραμματισμό και συγκέντρωση 
προτάσεων για την κωδικοποίηση ειδών προμηθειών 
και πάσης φύσεως παροχής υπηρεσιών, εξοπλισμού και 
εφοδίων για τις ανάγκες των Υπηρεσιών, καθώς και 
συντήρηση και αποκατάσταση κάθε είδους εξοπλισμού 
ηλεκτρονικού, μηχανολογικού και εξοπλισμού πληροφο¬ 
ρικής για το τρέχον και το επόμενο οικονομικό έτος. 

• Την υποστήριξη των πληροφοριακών συστημάτων 
και την ανάπτυξη εφαρμογών στο πλαίσιο προώθησης 
δράσεων Ηλεκτρονικής Διακυβέρνησης. 

• Την έγκαιρη διακίνηση της εισερχόμενης και εξερ- 
χόμενης αλληλογραφίας με έμφαση στην ηλεκτρονική 
διεκπεραίωση της. 

• Την υλοποίηση του Προγράμματος Δημοσίων Επεν¬ 
δύσεων του οποίου το π. Υπουργείο Τουρισμού είναι 
φορέας χρηματοδότησης και την παρακολούθηση των 
έργων που υλοποιούνται από το Υπουργείο, καθώς και 
από την ΕΤΑΔ Α.Ε., Ο.Τ.Α και τον Ενδιάμεσο Φορέα 
Επιχειρησιακού Προγράμματος «Ανταγωνιστικότητα και 
Επιχειρηματικότητα» (ΕΦΕΠΑΕ). 

• Τον έλεγχο και την εκκαθάριση δαπανών έργων 
του Π.Δ.Ε και την ηλεκτρονική πληρωμή αυτών από 
τους υπεύθυνους λογαριασμού μέσω της ηλεκτρονικής 
εφαρμογής της Τράπεζας της Ελλάδος. 

• Την τήρηση του Μητρώου Δεσμεύσεων και την κα- 
ταχώρηση στη διαδικτυακή πύλη του Γ ενικού Λογιστη¬ 
ρίου του Κράτους καθώς και την παροχή οικονομικών 
στοιχείων στην Ελληνική Στατιστική Αρχή σύμφωνα με 
το μνημόνιο συνεργασίας μεταξύ ΕΛ.ΣΤΑΤ και Υπουρ¬ 
γείου Τουρισμού. 

• Την καταβολή των αποδοχών στο έκτακτο προσωπι¬ 
κού Ιδιωτικού Δικαίου Ορισμένου Χρόνου που προσλαμ¬ 
βάνεται στις εκπαιδευτικές μονάδες καθώς και στους 
προσληφθέντες της Πράξης με τίτλο «Προώθηση της 
Απασχόλησης μέσω προγραμμάτων κοινωφελούς χαρα¬ 
κτήρα έτους 2014-2015» του ΕΠ «Ανάπτυξη Ανθρώπινου 
Δυναμικού 2007-2013» ΕΣΠΑ 2014-2020. 

• Την έγκαιρη εξυπηρέτηση αιτημάτων των υπηρετού- 
ντων και αποχωρησάντων υπαλλήλων του Υπουργείου 
Τουρισμού, την καταβολή εφάπαξ βοηθημάτων και απο¬ 
ζημιώσεων σε υπαλλήλους που συνταξιοδοτούνται, την 
αναζήτηση αχρεωστήτως καταβληθέντων ποσών από 
αποδοχές, την εποπτεία υπολόγων ΧΕΠ. 

• Την καθημερινή και αδιάλειπτη υλοποίηση εκτέλε¬ 
σης του τακτικού προϋπολογισμού τόσο της Κ.Υ. (αναλή¬ 
ψεις, εκκαθάριση δαπανών, κ.α) όσο και των Περιφερει¬ 
ακών Υπηρεσιών (επιτροπικά εντάλματα) καθώς και την 
έγκαιρη κάλυψη των προγραμματισμένων και έκτακτων 
αναγκών μετακίνησης τόσο του πολιτικού όσο και του 
υπηρεσιακού προσωπικού (μηχανικοί κ.α.). 

• Τον έλεγχο υλοποίησης πόσης φύσεως έργων που 
αφορούν τουριστικούς λιμένες, συμβατικών υποχρε¬ 
ώσεων των φορέων διαχείρισης αυτών, καθώς και τη 
μέριμνα για την αδειοδότησή τους και την καταγραφή 
τους στο μητρώο. 

• Τη σύνταξη συμβάσεων για όλες τις κατηγορίες 
των τουριστικών λιμένων, σύμφωνα με τις ισχύουσες 
διατάξεις. 

• Τη μέριμνα για την έκδοση γνωμοδότησης του Γε¬ 
νικού Γραμματέα Τουριστικής Πολιτικής και Ανάπτυξης 
για την τοποθέτηση πλωτών εξέδρων (ν. 4256/2014, άρ¬ 
θρο 27). 

• Την παροχή γνωμοδότησης περί αιτημάτων παραχώ¬ 
ρησης χρήσης αιγιαλού και παραλίας και νομιμοποίησης 
λιμενικών υποδομών σύμφωνα με το άρθρο 14 του ν. 
2971/2001, στο πλαίσιο της μεταφοράς αρμοδιοτήτων 
από τον ΕΟΤ στο Υπουργείο. 

• Την παρακολούθηση και τον έλεγχο της συμβατό¬ 
τητας της χωροταξικής τουριστικής πολιτικής με τον 
γενικότερο χωροταξικό σχεδίασμά και την καταγραφή 
«τουριστικών τόπων» που χρήζουν ειδικής πολεοδομικής 
ή/και περιβαλλοντικής προστασίας. 

• Την έγκαιρη και αποτελεσματική παρακολούθηση 
υλοποίησης των προγραμμάτων σπουδών των Εκπαι¬ 
δευτικών Μονάδων του Υπουργείου Τουρισμού. 

• Την έγκαιρη υλοποίηση Ταχύρυθμων Προγραμμάτων 
Κατάρτισης για το επάγγελμα του Ξεναγού. 

• Την πραγματοποίηση των εγγραφών των σπουδα¬ 
στών καθώς και την παραλαβή των αιτήσεων με τα 
επισυναπτόμενα δικαιολογητικά των υποψηφίων και 
ακολούθως την αναγγελία πρόσληψης του έκτακτου 
εκπαιδευτικού και διοικητικού προσωπικού ιδιωτικού 
δικαίου ορισμένου χρόνου στις εκπαιδευτικές μονάδες 
του Υπουργείου (ΙΕΚ και ΑΣΤΕ). 

• Την εμπρόθεσμη ολοκλήρωση της επίβλεψης των 
τεχνικών έργων αρμοδιότητας του Υπουργείου. 

• Την έγκαιρη καταχώριση των σχεδίων κρατικών 
ενισχύσεων στο ηλεκτρονικό σύστημα 3ΑΝΙ και στο 
Μητρώο Παρακολούθησης κρατικών ενισχύσεων. 

• Την αποτελεσματική υποστήριξη του έργου της Επι¬ 
τροπής Προστασίας Ιαματικών Φυσικών Πόρων και τη 
διαμόρφωση του θεσμικού πλαισίου για την ανάπτυξη 
ειδικών μορφών τουρισμού. 

• Την υλοποίηση Πράξεων Κατάρτισης Ανθρώπινου 
Δυναμικού σε θέματα τουρισμού, ενταγμένων στο ΕΣΠΑ. 

• Την υλοποίηση Πράξεων Κατάρτισης-Μετεκπαίδευ- 
σης εργαζομένων και εποχιακά ανέργων εμπειροτεχνών 
στον τουριστικό τομέα, ενταγμένων στο ΕΣΠΑ. 

• Τις αυξημένες απαιτήσεις που προκύπτουν από την 
επεξεργασία σχεδίων νόμων και κανονιστικών κειμένων 
σε εφαρμογή των σχετικών μνημονιακών υποχρεώσε¬ 
ων της χώρας και την έγκαιρη σύνταξη των απόψεων 
της διοίκησης σε δικαστικές υποθέσεις εποπτευόμενων 
φορέων. 

• Τον έγκαιρο συντονισμό των Π.Υ.Τ, την επεξεργα¬ 
σία προδιαγραφών και προτύπων για τις τουριστικές 
δραστηριότητες και την αποτελεσματική τήρηση του 
Μητρώου των Τουριστικών Επιχειρήσεων της χώρας. 

• Τον έγκαιρο έλεγχο των φακέλων και την άμεση 
συγκέντρωση των απαραίτητων δικαιολογητικών για 
τουριστικές επενδύσεις με έμφαση στις εγκαταστάσεις 
ειδικής τουριστικής υποδομής και μεγάλων ξενοδοχει¬ 
ακών καταλυμάτων. 


• Τον έγκαιρο έλεγχο της σύννομης λειτουργίας των 
τουριστικών επιχειρήσεων καθώς και της ποιότητας των 
παρεχόμενων σε αυτά υπηρεσιών, όπως επίσης και την 
άμεση επιβολή διοικητικών κυρώσεων και μέτρων σε επι¬ 
χειρήσεις που παραβαίνουν την τουριστική νομοθεσία. 

• Την επίσπευση ενεργειών και την εντατική παρακο¬ 
λούθηση των ήδη ενταγμένων συγχρηματοδοτούμενων 
έργων με σκοπό την ολοκλήρωση και λειτουργία τους 
εντός των εγκεκριμένων χρονοδιαγραμμάτων καθώς 
και την'Εγκαιρη προετοιμασία όλων των απαιτούμενων 
ενεργειών για ένταξη νέων έργων σε επιχειρησιακά 
προγράμματα του ΕΣΠΑ 2014-2020. 

• Κάθε άλλη έκτακτη και εξαιρετική ανάγκη που μπο¬ 
ρεί να προκύψει, αποφασίζουμε: 

1. Εγκρίνουμε την υπερωριακή απασχόληση για έως 
τετρακόσιους είκοσι (420) διοικητικούς υπαλλήλους της 
Κεντρικής Υπηρεσίας και των Περιφερειακών Υπηρεσιών 
του Υπουργείου Οικονομίας Ανάπτυξης και Τουρισμού 
(πρώην Υπουργείο Τουρισμού) από τη δημοσίευση της 
παρούσας απόφασης και έως 31-12-2015. 

2. Κατανέμουμε τις ώρες υπερωριακής απογευματινής 
απασχόλησης, οι οποίες δεν μπορούν να υπερβούν τις 
είκοσι (20) ώρες ανά υπάλληλο το μήνα, ως εξής: 

Α. Στις Διευθύνσεις και στα Αυτοτελή Τμήματα της 
Κεντρικής Υπηρεσίας του πρώην Υπουργείου Τουρισμού: 
15.200 ώρες 

Β. Στις Περιφερειακές Υπηρεσίες Τουρισμού: 6.600 
ώρες. 

Αναλυτικότερα: 

• ΠΥΤ Ανατολικής Μακεδονίας-Θράκης: 80 ώρες 

• ΠΥΤ Αττικής: 680 ώρες 

• ΠΥΤ Βορείου Αιγαίου: 360 ώρες 

• ΠΥΤ Δυτικής Ελλάδας: 800 ώρες 

• ΠΥΤ Δυτικής Μακεδονίας: 160 ώρες 

• ΠΥΤ Δωδεκανήσου : 400 ώρες 

• ΠΥΤ Ηπείρου:320 ώρες 

• ΠΥΤ Θεσσαλίας: 280 ώρες 

• ΠΥΤ Ιονίων Νήσων: 560 ώρες 

• ΠΥΤ Κεντρικής Μακεδονίας: 960 ώρες 

• ΠΥΤ Κρήτης: 1.000 ώρες 

• ΠΥΤ Κυκλάδων: 360 ώρες 

• ΠΥΤ Πελοποννήσου: 360 ώρες 

• ΠΥΤ Στερεός Ελλάδας: 280 ώρες 

Γ. Στις Εκπαιδευτικές Μονάδες (Α.Σ.Τ.Ε- Ι.Ε.Κ): 1.300 
ώρες. Αναλυτικότερα: 

• Ανώτερη Σχολή Τουριστικής Εκπαίδευσης Κρήτης: 
60 ώρες 

• Ανώτερη Σχολή Τουριστικής Εκπαίδευσης Ρόδου: 
80 ώρες 

• ΙΕΚ Ηρακλείου: 320 ώρες 

• ΙΕΚ Ρόδου: 140 ώρες 

• ΙΕΚ Πελοποννήσου:60 ώρες 

• ΙΕΚ Κέρκυρας: 80 ώρες 

• ΙΕΚ Θεσσαλονίκης: 200 ώρες 

• ΙΕΚ Γαλαξιδίου: 80 ώρες 

• ΙΕΚ Αναβύσσου: 240 ώρες 

• ΙΕΚ Αλεξανδρούπολης: 40 ώρες 

3. Η απόφαση συγκρότησης συνεργείου υπερωριακής 
απασχόλησης καθώς και η βεβαίωση της πραγματοποί¬ 
ησης της υπερωριακής απασχόλησης των υπαλλήλων 
ανά μήνα εκδίδονται από τους Προϊσταμένους των Δι¬ 
ευθύνσεων και των Αυτοτελών Τμημάτων της Κεντρι¬ 
κής Υπηρεσίας και των Περιφερειακών Υπηρεσιών του 
Υπουργείου. 

4. Για τους υπαλλήλους του Υπουργείου οι οποίοι 
έχουν μετακινηθεί στο Πολιτικό Γραφείο της Αναπληρώ- 
τριας Υπουργού, στο Γ ραφείο του Αναπληρωτή Γ ενικού 
Γ ραμματέα, στο Γ ραφείο του Γ ενικού Γ ραμματέα Τουρι¬ 
στικής Πολιτικής και Ανάπτυξης, στην Ειδική Υπηρεσία 
Διαχείρισης ΕΣΠΑ καθώς και για τους υπαλλήλους της 
Ειδικής Υπηρεσίας Προώθησης και Αδειοδότησης Του¬ 
ριστικών Επενδύσεων, η βεβαίωση υπερωριακής απα¬ 
σχόλησης εκδίδεται από το Διευθυντή του Πολιτικού 
Γ ραφείου, από τον Αναπληρωτή Γ ενικό Γ ραμματέα του 
Υπουργείου και από το Γενικό Γραμματέα Τουριστικής 
Πολιτικής και Ανάπτυξης, αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΣΤΑΘΑΚΗΣ 
-♦- 

Αριθμ. 69336 (2) 

Σύσταση και λειτουργία Διανεμητικών Λογαριασμών 
στον Δικηγορικό Σύλλογο Καστοριάς. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τη διάταξη του άρθρου 62 του ν.4194/2013 «Κώδικας 
Δικηγόρων» (Α'208) 

2. Το με αριθ. πρωτ. 4825/16.09.2015 έγγραφο του Δικη¬ 
γορικού Συλλόγου Καστοριάς, με συνημμένη τη με αριθ. 
232/15.09.2015 ομόφωνη απόφαση της Γ ενικής Συνέλευ¬ 
σης με την οποία εγκρίθηκε η σύσταση Διανεμητικών 
Λογαριασμών και 

3. Το γεγονός ότι από την παρούσα απόφαση αυτή 
δεν προκαλείται δαπάνη σε βάρος του Κρατικού προϋ¬ 
πολογισμού, αποφασίζουμε: 

Αρθρο 1 

Συστήνονται στον Δικηγορικό Σύλλογο Καστοριάς 
οι Διανεμητικοί Λογαριασμοί α) Απαλλοτριώσεων και 
β) Αρωγής. Η διοίκηση και λειτουργία των Διανεμητι¬ 
κών Λογαριασμών, καθώς και η διαδικασία είσπραξης 
των εισφορών και της διανομής του μερίσματος στους 
δικαιούχους διέπεται από τις διατάξεις του παρόντος. 

Αρθρο 2 

α. Η διοίκηση και διαχείριση των Διανεμητικών Λογα¬ 
ριασμών του Δικηγορικού Συλλόγου Καστοριάς ενερ- 
γείται από το Διοικητικό Συμβούλιο. 

β. Ανώτατο όργανο διοίκησης των Λογαριασμών απο¬ 
τελεί η Γ ενική Συνέλευση των μελών του Συλλόγου, η 
οποία συγκαλείται, βρίσκεται σε απαρτία και αποφα¬ 
σίζει σύμφωνα με τις διατάξεις του Κώδικα Δικηγόρων. 

γ. Μέλη των Λογαριασμών είναι αυτοδικαίως οι εκά- 
στοτε εγγεγραμμένοι δικηγόροι του Δικηγορικού Συλ¬ 
λόγου Καστοριάς. 

δ. Δικαιούχοι διανομής μερίσματος του κάθε Λογαρια¬ 
σμού είναι τα μέλη που ασκούν ουσιαστικά και ενεργά 
τη δικηγορία. Για τους δικαιούχους της κάθε διανομής 
αποφασίζει το Διοικητικό Συμβούλιο με τη διαδικασία 
που προβλέπεται στο άρθρο 3. 

ε. Εισφορά του δικηγόρου είναι το ποσό που εκ των 
προτέρων έχει προσδιορισθεί ως υποχρεωτικά προ- 


καταβλητέο για την εγκυρότητα της διενέργειας της 
αντίστοιχης διαδικαστικής πράξης. Ενδεχόμενη κατα¬ 
βολή μέρους εισφορών από μόνη της δεν καθιστά τον 
καταβάλλοντα δικαιούχο καταβολής μερίσματος, αν 
δεν συντρέχουν και οι λοιπές προβλεπόμενες διά του 
παρόντος προϋποθέσεις. 

στ. Μέρισμα είναι το ποσό που προσδιορίζεται ως 
εισπρακτέο από κάθε δικαιούχο δικηγόρο σε κάθε δι¬ 
ανομή. 

ζ. Διάστημα γενέσεως δικαιώματος μερίσματος είναι 
το διάστημα που μεσολάβησε από την ημερομηνία της 
προηγούμενης διανομής του προϊόντος του Διανεμη¬ 
τικού Λογαριασμού μέχρι την ημερομηνία λήψης της 
απόφασης του Διοικητικού Συμβουλίου του άρθρου 3 
στοιχ. α' του παρόντος, για τη νέα διανομή, 
η. Το μέρισμα είναι ίσο για όλους τους δικαιούχους 
που άσκησαν ουσιαστική δικηγορία ίσου χρόνου κατά το 
διάστημα γενέσεως του δικαιώματος του μερίσματος. 
Το μέρισμα των δικαιούχων που δεν άσκησαν ουσια¬ 
στική δικηγορία ολόκληρο το διάστημα γενέσεως του 
δικαιώματος του μερίσματος, λόγω διορισμού, διαγρα¬ 
φής, μετάθεσης, αναστολής ή συνταξιοδότησης, είναι 
ανάλογο με το χρονικό διάστημα που άσκησαν ουσια¬ 
στική δικηγορία. 

Αρθρο 3 

α. Το Διοικητικό Συμβούλιο προσδιορίζει τον χρόνο 
και το σύνολο του καταβλητέου ποσού της κάθε δια¬ 
νομής και, με αιτιολογημένη απόφαση του, καθορίζει 
τους δικαιούχους της συγκεκριμένης διανομής και το 
μέρισμα κάθε δικαιούχου. Δικαιούχοι της διανομής εί¬ 
ναι μόνον τα μέλη τα οποία, στο διάστημα γενέσεως 
δικαιώματος μερίσματος, άσκησαν ουσιαστικά, ενεργά 
και πραγματικά τη δικηγορία. Δεν είναι δικαιούχος της 
διανομής το μέλος που, κατά το διάστημα γενέσεως 
του δικαιώματος μερίσματος: 
ί) δεν διατηρούσε δικηγορικό γραφείο, 
ϋ) τελούσε σε αναστολή ή μερική αναστολή του δι¬ 
κηγορικού λειτουργήματος σύμφωνα με τα οριζόμενα 
στον Κώδικα Δικηγόρων, 

ίϋ) απούσιαζε πλέον των τριών (3) μηνών από την πε¬ 
ριφέρεια του Πρωτοδικείου Καστοριάς, 
ίν) δεν τήρησε την προβλεπόμενη από τη διάταξη του 
άρθρου 61 παρ. 1 του Κώδικα Δικηγόρων υποχρέωση του 
προς τον Δικηγορικό Σύλλογο Καστοριάς. 

β. Γ ια τον καθορισμό των δικαιούχων της κάθε δια¬ 
νομής, το Διοικητικό Συμβούλιο λαμβάνει υπόψη κατά 
δίκαια κρίση, όλα εκείνα τα στοιχεία που, κατά την 
κοινή πείρα και λογική, τα ήθη και τις παραδόσεις των 
Δικηγόρων, προσδιορίζουν την ιδιότητα του ενεργού 
δικηγόρου. Ενδεικτικά λαμβάνονται υπόψη : 

ί) ο αριθμός των διαδικαστικών πράξεων (παραστάσεις 
σε δικαστήρια και σε συμβόλαια) που το κάθε μέλος δι- 
ενήργησε αυτοτελώς εντός του διαστήματος γενέσεως 
του δικαιώματος μερίσματος, σε συνάρτηση με τα έτη 
δικηγορίας του και 

μ) η διαπίστωση άσκησης ενεργού δικηγορίας η οποία 
προκύπτει από την παρουσία του δικηγόρου στα δικα¬ 
στήρια ή στον επαγγελματικό του χώρο. 

γ. Το Διοικητικό Συμβούλιο κατά τη λήψη της απόφα¬ 
σης του προσδιορισμού των δικαιούχων κάθε διανομής 
κρίνει με επιείκεια τους έχοντες λιγότερα από τέσσερα 
(4) έτη δικηγορίας και αποκλείει από τη διανομή τα 
μέλη που δεν ασκούν ενεργό δικηγορία, λαμβανομένου 
υπόψη του γεγονότος ότι οι Διανεμητικοί Λογαριασμοί 
θεσπίστηκαν και λειτουργούν για την υποβοήθηση των 
νεότερων μελών. 

Αρθρο 4 

α. Το Διοικητικό Συμβούλιο ενημερώνει με οποιοδή- 
ποτε πρόσφορο μέσο τους μη δικαιούχους μερίσματος 
και κατά την ημερομηνία της διανομής υποχρεούται 
να αναρτά στον πίνακα ανακοινώσεων των Γραφείων 
του Συλλόγου ονομαστική κατάσταση των μελών που 
δεν κρίθηκαν δικαιούχοι, σύμφωνα με τα οριζόμενα στο 
προηγούμενο άρθρο. 

β. Το μέλος που κρίθηκε ως μη δικαιούχος της δια¬ 
νομής έχει δικαίωμα να προσβάλει την απόφαση του 
Διοικητικού Συμβουλίου εντός πέντε (5) ημερών, προ¬ 
θεσμία που αρχίζει από την πρώτη ημέρα διανομής του 
μερίσματος, ασκώντας έγγραφη ενδικοφανή προσφυγή 
προς την Γ ενική Συνέλευση του Λογαριασμού, 

γ. Το Διοικητικό Συμβούλιο υποχρεούται να συγκαλέσει 
τη Γ ενική Συνέλευση του Λογαριασμού, για να συζητήσει 
και να αποφασίσει επί της ασκηθείσας προσφυγής, μέσα 
σε προθεσμία ενενήντα (90) ημερών, που αρχίζει από 
την επομένη της καταθέσεως της. Η Γ ενική Συνέλευση 
αποφασίζει επί των θεμάτων της κρινόμενης προσφυγής, 
αφού προηγουμένως ακούσει την εισήγηση του Διοικητι¬ 
κού Συμβουλίου καθώς και τον προσφεύγοντα. 

Αρθρο 5 

Η καταβολή και εξόφληση του μερίσματος γίνεται 
με κατάθεση σε τραπεζικό λογαριασμό του δικαιού¬ 
χου. Στην περίπτωση αυτή, ως αποδεικτικό εξόφλησης 
λογίζεται το αντίστοιχο παραστατικό κατάθεσης της 
Τράπεζας ή άλλο αντίστοιχο έγγραφό της. Η καταβολή 
και εξόφληση του μερίσματος δεν θα πραγματοποιείται 
εφόσον προηγουμένως δεν έχουν τακτοποιηθεί οποιεσ- 
δήποτε οικονομικές υποχρεώσεις των δικηγόρων- μελών 
προς τον Σύλλογο. 

Αρθρο 6 

Οι υφιστάμενες εισφορές των μελών ανά διαδικαστική 
πράξη και Διανεμητικό Λογαριασμό, όπως αυτές έχουν 
καθοριστεί από προγενέστερες Γ ενικές Συνελεύσεις, 
είναι οι ακόλουθες: 

1. Λογαριασμός «Αμοιβών επί παραστάσεων σε Δίκες 
Απαλλοτριώσεων»: Ποσοστό 75% της εκάστοτε νόμιμης 
αμοιβής. 

2. Λογαριασμός «Αρωγής»: 

α. Από τη σύνταξη σχεδίων Συμβολαιογραφικών πρά¬ 
ξεων και παραστάσεων σε Συμβολαιογραφικές πράξεις, 
ποσό που αντιστοιχεί στα 3/5 του 90% της εκάστοτε 
νόμιμης αμοιβής, προσδιοριζόμενης από το άρθρο 74, σε 
συνδυασμό με το ΠΑΡΑΡΤΗΜΑ II του ισχύοντος Κώδικα 
Δικηγόρων, του υπολοίπου 10% του συνόλου της αμοι¬ 
βής κατατεθειμένου κατά 3% υπέρ του Ε.Τ.Α.Α - Τομέ¬ 
ας Ασφάλισης Νομικών και κατά 7% υπέρ του Τ.Ε.Α.Δ., 
εφόσον διατηρείται η σχετική υποχρέωση. 

β. Εισφορά, ανά διαδικαστική πράξη, ποσοστού που 
αναλογεί στο 5% του ποσού της νόμιμης αμοιβής, όπως 
προσδιορίζεται από το ΠΑΡΑΡΤΗΜΑ I του Κώδικα Δι¬ 
κηγόρων. 


γ. Από τις παραστάσεις παροχής νομικής βοήθειας σε 
πολίτες χαμηλού εισοδήματος βάσει του ν.3226/2004 όπως 
ισχύει, ή οιουδήποτε άλλου νομοθετήματος, που προσδιο¬ 
ρίζονται με την περιοδική κατάσταση που αποστέλλεται 
από το αρμόδιο Υπουργείο στον Σύλλογο, ποσοστό που 
αναλογεί στο 5% του ποσού της νόμιμης αμοιβής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. Δ.ΟΡΓ.Β 1131525ΕΞ2015 (3) 

Ανασυγκρότηση των Πρωτοβάθμιων Επιτροπών Τελω¬ 
νειακών Αμφισβητήσεων - ΠΕΤΑ (άρθρου 113 του Π.δ 
284/1988 - Α' 128, όπως αυτό τροποποιήθηκε και ισχύ¬ 
ει), πλην αυτών που λειτουργούν στις έδρες των Τε¬ 
λωνειακών Περιφερειών Αττικής και Θεσσαλονίκης. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη : 

1.- Τις διατάξεις : 

α) Της παρ. 1 του άρθρου 42 του ν. 4308/2014 (Α'251) 
«Ελληνικά Λογιστικά Πρότυπα, συναφείς ρυθμίσεις και 
άλλες διατάξεις» και της παραγράφου 9 του άρθρου 34 
του ν. 4141/2013 (Α'81) «Επενδυτικά εργαλεία ανάπτυξης, 
παροχή πιστώσεων και άλλες διατάξεις». 

β) Του άρθρου 113 «Πρωτοβάθμιες Επιτροπές Τελωνει¬ 
ακών Αμφισβητήσεων (Π.Ε.Τ.Α.)» του Π.δ. 284/1988 (ΑΊ28), 
του άρθρου 10 του Π.δ. 249/1998 (ΑΊ86), καθώς και του 
άρθρου 128 του Π.δ 111/2014. 

γ) Του άρθρου 28 του ν. 2960/2001 (Α' 265) «Εθνικός 
Τελωνειακός Κώδικας», όπως ισχύει. 

δ) Του άρθρου 87 του ν. 3528/2007 (Α'26) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», όπως αντικατα- 
στάθηκε με το άρθρο πρώτο του ν. 3839/2010 (Α'51). 

ε) Της υποπαραγράφου Ε2 της παραγράφου Ε' του 
άρθρου πρώτου του ν. 4093/2012 (Α' 222) «Εγκριση 
Μεσοπρόθεσμου Πλαισίου Δημοσιονομικής Στρατη¬ 
γικής 2013 - 2016 Επείγοντα Μέτρα Εφαρμογής του 
ν. 4046/2012 και του Μεσοπρόθεσμου Πλαισίου Δημοσιο¬ 
νομικής Στρατηγικής 2013 - 2016», όπως τροποποιήθηκε, 
συμπληρώθηκε και ισχύει. 

στ) Της υποπαραγράφου 3 της παρ. Ε' του άρθρου 
πρώτου του ν. 4254/2014 (Α'85) «Μέτρα στήριξης και 
ανάπτυξης της ελληνικής οικονομίας στο πλαίσιο εφαρ¬ 
μογής του ν. 4046/2012 και άλλες διατάξεις». 

ζ) Της αριθ. Δ6Α1058824ΕΞ2014/8-4-2014 (Β' 865,1079 
και 1846) απόφασης του Γ ενικού Γ ραμματέα Δημοσίων 
Εσόδων «Ανακαθορισμός της εσωτερικής διάρθρωσης 
και των αρμοδιοτήτων οργανικών μονάδων της Γ ενικής 
Γραμματείας Δημοσίων Εσόδων του Υπουργείου Οικο¬ 
νομικών και μετονομασία ορισμένων από αυτές», όπως 
συμπληρώθηκαν, τροποποιήθηκαν και ισχύουν. 

η) Του π.δ 111/2014 (Α'178) «Οργανισμός του Υπουργείου 
Οικονομικών», όπως τροποποιήθηκε και ισχύει. 

θ) Των άρθρων 13 έως 15 του ν. 2690/1999 (Α' 45) «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

ι) του άρθρου 17 του ν. 3205/2003 (Α' 297) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, Ν.Π.ΔΔ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις», όπως αντικαταστάθηκε από τις 
διατάξεις του άρθρου 7 του ν. 3833/2010 (Α' 40) «Προ¬ 
στασία της Εθνικής Οικονομίας-Επείγοντα μέτρα για 
την αντιμετώπιση της δημοσιονομικής κρίσης» καθώς 
και τις διατάξεις του άρθρου 21 του ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως ισχύουν. 

ια) Του άρθρου 7 και του άρθρου 8 του ν. 3469/2006 
(Α' 131) «Εθνικό Τυπογραφείο, Εφημερίς της Κυβερνή- 
σεως και λοιπές διατάξεις», όπως συμπληρώθηκε με 
το αρθρ. 29 του ν. 3536/2007 (Α'42) «Ειδικές ρυθμίσεις 
θεμάτων μεταναστευτικής πολιτικής και λοιπών ζητημά¬ 
των αρμοδιότητας Υπουργείου Εσωτερικών, Δημόσιας 
Διοίκησης και Αποκέντρωσης». 

ιβ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα κυβερνητικά όργανα». 

2. Την αριθ. Δ.ΟΡΓ.Β.1015502ΕΞ2015/4-2-2015 (Β'215) από¬ 
φαση της Γενικής Γραμματέως της Γενικής Γραμματείας 
Δημοσίων Εσόδων «Ανασυγκρότηση των Πρωτοβάθμιων 
Επιτροπών Τελωνειακών Αμφισβητήσεων- ΠΕΤΑ (άρθρου 
113 του Π.δ 284/1988 -Α'128, όπως αυτό τροποποιήθηκε και 
ισχύει), που Λειτουργούν στις έδρες των Τελωνειακών 
Περιφερειών Αττικής και Θεσσαλονίκης 

3. Το αριθ. Δ.ΟΡΓ.Β. 1107059ΕΞ2015/7-8-2015 έγγραφο 
της Διεύθυνσης Οργάνωσης της Γενικής Διεύθυνσης 
Ηλεκτρονικής Διακυβέρνησης και Ανθρώπινου Δυναμι¬ 
κού προς την Προϊσταμένη της Γ ενικής Διεύθυνσης Τε¬ 
λωνείων και Ε.Φ.Κ και το αριθ. ΓΔΤΕΦΚ 5018520ΕΞ2015/ 
7-9-2015 απαντητικό έγγραφο αυτής. 

4. Την αριθ. Δ6Α 1015213ΕΞ2013/28-1-2013 (Β' 130 και 
372) απόφαση του Υπουργού Οικονομικών και του Υφυ¬ 
πουργού Οικονομικών «Μεταβίβαση αρμοδιοτήτων στον 
Γ ενικό Γ ραμματέα της Γ ενικής Γ ραμματείας Δημοσίων 
Εσόδων του Υπουργείου Οικονομικών», όπως τροπο¬ 
ποιήθηκε και ισχύει. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Ανασυγκροτούμε τις Πρωτοβάθμιες Επιτροπές Τε¬ 
λωνειακών Αμφισβητήσεων - Π.Ε.Τ.Α. (άρθρου 113 του 
Π.δ. 284/1988 - Α' 128, όπως ισχύει), που λειτουργούν στις 
έδρες των Τελωνειακών Περιφερειών Πατρών, Καβάλας, 
Βόλου, Δωδεκανήσου, Κέρκυρας, Ηρακλείου, Λέσβου και 
Σύρου, κατ’ εφαρμογή των διατάξεων της παρ. 1 του 
άρθρου 42 του ν. 4308/2014 (Α'251), σε συνδυασμό με 
τις διατάξεις της παραγράφου 9 του άρθρου 34 του 
ν. 4141/2013 (Α' 81), όπως συμπληρώθηκαν με τις δια¬ 
τάξεις της περίπτωσης 9 της υποπαραγράφου Δ1 της 
παραγράφου Δ' του άρθρου πρώτου του ν. 4152/2013 
(Α'107), λόγω αναδιοργάνωσης των υπηρεσιών της 
Γενικής Γραμματείας Δημοσίων Εσόδων (Γ.Γ.Δ.Ε.) του 
Υπουργείου Οικονομικών και ορίζουμε το πρώτο, δεύ¬ 
τερο και τρίτο μέλος αυτών, ως εξής: 


I. α) Τον Προϊστάμενο της Τελωνειακής Περιφέρειας 
της Γ ενικής Διεύθυνσης Τελωνείων και Ε.Φ.Κ., στην έδρα 
της οποίας λειτουργεί η Π.Ε.Τ.Α., ως Πρόεδρο. 

β) Τον Προϊστάμενο ενός Τμήματος του Τελωνείου 
Α' τάξης της Τελωνειακής Περιφέρειας στην έδρα της 
οποίας λειτουργεί η Επιτροπή, τον οποίο ορίζει ο Προ¬ 
ϊστάμενος του Τελωνείου, με αναπληρωτή τον νόμιμο 
αναπληρωτή του στο Τμήμα. 

γ) Τ ον Προϊστάμενο της Χημικής Υπηρεσίας της Γ ενι¬ 
κής Διεύθυνσης Γ ενικού Χημείου του Κράτους (Γ.Χ.Κ) ή 
τον Προϊστάμενο του Τμήματος ή του Υπεύθυνου του 
Γ ραφείου Χημικών Υπηρεσιών, αντίστοιχα, που λειτουρ¬ 
γεί στην έδρα της Π.Ε.Τ.Α., αναπληρούμενο από τον 
νόμιμο αναπληρωτή του στην υπηρεσία. 

II. Κατά τα λοιπά ισχύει η αριθ. Δ.ΟΡΓ.Β.1Θ15502ΕΞ2Θ15/ 
4-2-2015 (Β'215) απόφασή μας «Ανασυγκρότηση των Πρω¬ 
τοβάθμιων Επιτροπών Τ ελωνειακών Αμφισβητήσεων - 
ΠΕΤΑ (άρθρου 113 του Π.δ 284/1988 -Α'128, όπως αυτό 
τροποποιήθηκε και ισχύει), που λειτουργούν στις έδρες 
των Τ ελωνειακών Περιφερειών Αττικής και Θεσσαλονίκης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

-♦- 

Αριθμ. 10441/Β2-614 (4) 

Τροποποίηση απόφασης ορισμού των εθνικών Αρχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. των άρθρων 11 παράγραφος 3 και 14 παρ. 2 του 
Ν. 3832/2010 (ΦΕΚ 38/Α'/9.3.2010) «Ελληνικό Στατιστικό 
Σύστημα (ΕΛ.Σ.Σ.) Σύσταση της Ελληνικής Στατιστικής 
Αρχής (ΕΛ.ΣΤΑΤ.) ως Ανεξάρτητης Αρχής», όπως τρο¬ 
ποποιήθηκε και ισχύει, 

β. του Π.δ. 226/2000 (ΦΕΚ 195/Α'/8.9.2000) «Οργανισμός 
της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας νια την 
Κυβέρνηση και τα Κυβερνητικά όργανα που κυρώθη¬ 
κε με το άρθρο πρώτο του Π.δ. 63/2005 (ΦΕΚ 98/Α'/ 
22-04-2005). 

2. Το άρθρο 5 παράγραφος 2 του Κανονισμού (ΕΚ) 
αριθ. 223/2009 του Ευρωπαϊκού Κοινοβουλίου και του 
Συμβουλίου, της 11ης Μαρτίου 2009, όπως τροποποιή¬ 
θηκε με τον Κανονισμό (ΕΕ) 2015/759 του Ευρωπαϊκού 
Κοινοβουλίου και Συμβουλίου της 29ης Απριλίου 2015 

3. Το Π.δ. 70/2015 (ΦΕΚ 114/Α'/22.9.2015) «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων, Αγροτικής Ανάπτυξης και Τροφίμων. 

Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νη¬ 
σιωτικής Πολιτικής. Μετονομασία του Υπουργείου Πο¬ 
λιτισμού, Παιδείας και θρησκευμάτων σε Υπουργείο 
Παιδείας,Έρευνας και θρησκευμάτων, του Υπουργείου 
Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26027 


Βιομηχανίας στο Υπουργείο Οικονομίας, Ανάπτυξης και 
Τουρισμού». 

4. Την υπ’ αριθ. 9909/Β2-1070/28.9.2010 απόφαση με 
θέμα: «Ορισμός Εθνικών Αρχών» (ΦΕΚ 1629/Β'/11·10.2010) 
όπως τροποποιήθηκε με την υπ' αριθ. 4305/Β2- 242/ 
31.3.2015 απόφαση με θέμα: «Τροποποίηση απόφασης 
ορισμού των εθνικών Αρχών» (ΦΕΚ 729/Β729.4.2015). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζουμε: 

1. Τροποποιούμε την παράγραφο 1 του διατακτικού της 
υπ’ αριθ. 9909/Β2-1070/28.9.2010 απόφασης όπως τροπο¬ 
ποιήθηκε με την υπ’ αριθ. 4305/Β2- 242/31.3.2015 απόφαση 
και ορίζουμε ως «εθνικές Αρχές» τους ακόλουθους φορείς: 

- Ελληνική Στατιστική Αρχή (ΕΛΣΤΑΤ) 

- Υπουργείο Εσωτερικών και Διοικητικής Ανασυγκρό¬ 
τησης 

- Υπουργείο Οικονομίας, Ανάπτυξης και Τουρισμού 

- Υπουργείο Παιδείας,Έρευνας και Θρησκευμάτων 

- Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης 

- Υπουργείο Πολιτισμού και Αθλητισμού 

- Υπουργείο Οικονομικών 

- Υπουργείο Περιβάλλοντος και Ενέργειας 

- Υπουργείο Υποδομών, Μεταφορών και Δικτύων 

- Υπουργείο Αγροτικής Ανάπτυξης και Τροφίμων 

- Τράπεζα της Ελλάδος. 

2. Κατά τα λοιπά ισχύει η υπ’ αριθ. 9909/Β2-1070/ 
28.9.2010 απόφαση, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Οκτωβρίου 2015 

Η Αναπληρώτρια του Προέδρου της ΕΛΣΤΑΤ 
Η Προϊσταμένη της Γενικής Διεύθυνσης 
Στατιστικών Ερευνών 
ΑΘΑΝΑΣΙΑ ΞΕΝΑΚΗ 

-♦- 

Αριθμ. 10440/Β2-613 (5) 

Τροποποίηση απόφασης ορισμού των φορέων 
του Ελληνικού Στατιστικού Συστήματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. των άρθρων 11 παράγραφος 5 και 14 παρ. 2 του 
Ν. 3832/2010 (ΦΕΚ 38/Α79.3.2010) «Ελληνικό Στατιστικό 
Σύστημα (ΕΛ.Σ.Σ.) Σύσταση της Ελληνικής Στατιστικής 
Αρχής (ΕΛ.ΣΤΑΤ.) ως Ανεξάρτητης Αρχής», όπως τρο¬ 
ποποιήθηκε και ισχύει, 

β. του Π.δ. 226/2000 (ΦΕΚ 195/Α78.9.2000) «Οργανισμός 
της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α722-04-2005). 

2. Το Π.δ. 70/2015 (ΦΕΚ 114/Α722.9.2015) «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων Αγροτικής Ανάπτυξης και Τροφίμων. 

Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νη¬ 
σιωτικής Πολιτικής. Μετονομασία του Υπουργείου Πο¬ 
λιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργείου 


Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και του 
Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας σε Υπουργείο Περιβάλλοντος και 
Ενέργειας. Μεταφορά Γ ενικής Γ ραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού». 

3. Την υπ’ αριθ. 9908/Β2-1069/28.9.2010 απόφαση με 
θέμα «Ορισμός Φορέων του Ελληνικού Στατιστικού Συ¬ 
στήματος» (ΦΕΚ 1629/Β711.10.2010) όπως τροποποιήθηκε 
με την υπ’ αριθ. 4306/Β2- 243/31.3.2015 απόφαση με θέμα 
«Τροποποίηση απόφασης ορισμού των φορέων του Ελ¬ 
ληνικού Στατιστικού Συστήματος» (ΦΕΚ 729/Β729.4.2015). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζουμε: 

1. Τροποποιούμε την παράγραφο 1 του διατακτικού 
της υπ’ αριθ. 9908/Β2-1069/28.9.2010 απόφασης όπως 
τροποποιήθηκε με την υπ’ αριθ. 4306/Β2- 243/31.3.2015 
απόφαση και ορίζουμε ως «φορείς του Ελληνικού Στα¬ 
τιστικού Συστήματος» τους ακόλουθους φορείς: 

- Ελληνική Στατιστική Αρχή (ΕΛΣΤΑΤ) 

- Υπουργείο Εσωτερικών και Διοικητικής Ανασυγκρό¬ 
τησης 

- Υπουργείο Οικονομίας, Ανάπτυξης και Τουρισμού 

- Υπουργείο Παιδείας,Έρευνας και Θρησκευμάτων 

- Υπουργείο Δικαιοσύνης, Διαφάνειας και Ανθρωπίνων 
Δικαιωμάτων 

- Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης 

- Υπουργείο Υγείας 

- Υπουργείο Πολιτισμού και Αθλητισμού 

- Υπουργείο Οικονομικών 

- Υπουργείο Περιβάλλοντος και Ενέργειας 

- Υπουργείο Υποδομών, Μεταφορών και Δικτύων 

- Υπουργείο Ναυτιλίας και Νησιωτικής Πολιτικής 

- Υπουργείο Αγροτικής Ανάπτυξης και Τροφίμων 

- Τ ράπεζα της Ελλάδος. 

2. Κατά τα λοιπά ισχύει η υπ’ αριθ. 9908/Β2-1069/ 
28.9.2010 απόφαση, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Οκτωβρίου 2015 

Η Αναπληρώτρια του Προέδρου της ΕΛΣΤΑΤ 
Η Προϊσταμένη της Γ ενικής Διεύθυνσης 
Στατιστικών Ερευνών 
ΑΘΑΝΑΣΙΑ ΞΕΝΑΚΗ 

-♦- 

( 6 ) 

Επιβολή κύρωσης μη αποστολής στοιχείων τήρησης μα¬ 
κροχρόνιων υποχρεώσεων της εταιρείας «ΑΝΩΝΥΜΗ 
ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ ΕΤΑΙΡΕΙΑ» 
με δ.τ. «ΡΥΒΘΘ3 νΐΙΈΑΘΕ». 

Με την ΑΠ.οικ 53331/1375/Π12/4/0 0005/Ε/Ν.3299/2004/ 
1-10-2015 απόφαση της Περιφερειάρχη Βορείου Αιγαίου 
επιβλήθηκε κύρωση επιστροφής μέρους επιχορήγησης 
στην εταιρεία «ΑΝΩΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕ¬ 
ΝΟΔΟΧΕΙΑΚΗ ΕΤΑΙΡΕΙΑ» με δ.τ. «ΡΥΒΟΟδ νΐΙΈΑΘΕ» για 
την μη αποστολή στοιχείων μακροχρόνιων υποχρεώσε¬ 
ων της αναφορικά με το επενδυτικό της σχέδιο ύψους 
664.127,29€ που ολοκληρώθηκε με την ΑΠ ΙΕ/20322/19586/ 
Π12/4/00005Ε/Ν.3299/2004/6.7.2006 απόφαση Γενικού 
Γραμματέα Περιφέρειας Β. Αιγαίου. 

• Το ύψος της επιστροφής σύμφωνα με την παρ. 1δ 
του άρθρου 10 του Ν.3299/2004 ανέρχεται στο ποσό των 
18.263,50 € που αποτελεί ποσοστό 5% της επιχορήγησης 
των 365.270,00€ που έχει εγκριθεί. 

• Σύμφωνα με το άρθρο 16 παρ. 2δ του Ν.3908/2011 δεν 
απαιτείται γνωμοδότηση από Γνωμοδοτική Επιτροπή 
για την ολοκλήρωση της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Περιφερειάρχης 

ΧΡΙΣΤΙΑΝΑ ΚΑΛΟΓΗΡΟΥ 

- ♦ - 

(7) 

Επιβολή κύρωσης μη αποστολής στοιχείων τήρησης μα¬ 
κροχρόνιων υποχρεώσεων της εταιρείας «ΑΝΩΝΥΜΗ 
ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ ΕΤΑΙΡΕΙΑ» 
με δ.τ. «ΡΥΒ003 νΐϋ-ΑΘΕ». 

Με την ΑΠ.οικ 53343/1379/Π12/4/00012/Ε/Ν.3299/2004 
/1-10-2015 απόφαση της Περιφερειάρχη Βορείου Αιγαίου 
επιβλήθηκε κύρωση επιστροφής μέρους επιχορήγησης 
στην εταιρεία «ΑΝΩΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕ¬ 
ΝΟΔΟΧΕΙΑΚΗ ΕΤΑΙΡΕΙΑ» με δ.τ. «ΡΥΒΘ03 νΐίίΑΘΕ» για 
την μη αποστολή στοιχείων μακροχρόνιων υποχρεώσε¬ 
ων της αναφορικά με το επενδυτικό της σχέδιο ύψους 
1.919.530,75€ που ολοκληρώθηκε με την ΑΠ ΙΕ/21158 
719644/ Π12 /4/00012Ε/Ν.3299/2004/14.6.2007 απόφαση 
Γενικού Γραμματέα Περιφέρειας Β. Αιγαίου. 

• Το ύψος της επιστροφής σύμφωνα με την παρ. 1Δ 
του άρθρου 10 του Ν.3299/2004 ανέρχεται στο ποσό των 
52.787,10 € που αποτελεί ποσοστό 5% της επιχορήγησης 
των 1.055.741,91€ που έχει εγκριθεί. 

• Σύμφωνα με το άρθρο 16 παρ. 2δ του Ν.3908/2011 δεν 
απαιτείται γνωμοδότηση από Γνωμοδοτική Επιτροπή 
για την ολοκλήρωση της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Περιφερειάρχης 

ΧΡΙΣΤΙΑΝΑ ΚΑΛΟΓΗΡΟΥ 

-♦- 

( 8 ) 

Επιβολή κύρωσης μη αποστολής στοιχείων τήρησης 
μακροχρόνιων υποχρεώσεων της ατομικής επιχεί¬ 
ρησης «ΣΠΑΘΑΣ ΑΝΤΩΝΙΟΣ». 

Με την ΑΠ.οικ 53353/1381/Π12/4/00039/Ε/Ν.3299/2004/ 
1-10-2015 απόφαση της Περιφερειάρχη Βορείου Αιγαίου 


επιβλήθηκε κύρωση επιστροφής μέρους επιχορήγησης 
στην ατομική επιχείρηση "ΣΠΑΘΑΣ ΑΝΤΩΝΙΟΣ " για την 
μη αποστολή στοιχείων μακροχρόνιων υποχρεώσεων 
της αναφορικά με το επενδυτικό της σχέδιο ύψους 
188.376,24€ που ολοκληρώθηκε με την ΑΠ ΙΕ 23677/19946 
/Π12/ 4/00039Ε /Ν.3299/2004/3.12.2008 απόφαση Γενικού 
Γ ραμματέα Περιφέρειας Β. Αιγαίου. 

• Το ύψος της επιστροφής σύμφωνα με την παρ. 1Δ 
του άρθρου 10 του Ν.3299/2004 ανέρχεται στο ποσό των 
5.180,34 € που αποτελεί ποσοστό 5% της επιχορήγησης 
των 103.606,93€ που έχει εγκριθεί. 

• Σύμφωνα με το άρθρο 16 παρ. 2δ του Ν.3908/2011 δεν 
απαιτείται γνωμοδότηση από Γνωμοδοτική Επιτροπή 
για την ολοκλήρωση της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Περιφερειάρχης 

ΧΡΙΣΤΙΑΝΑ ΚΑΛΟΓΗΡΟΥ 
-♦- 

(9) 

Επιβολή κύρωσης μη αποστολής στοιχείων τήρησης μα¬ 
κροχρόνιων υποχρεώσεων της εταιρείας «ΑΝΩΝΥΜΗ 
ΚΤΗΜΑΤΙΚΗ ΤΟΥΡΙΣΤΙΚΗ ΞΕΝΟΔΟΧΕΙΑΚΗ ΕΤΑΙΡΕΙΑ» 
με δ.τ. «ΡΥΒΟΟδ νΐΙΕΑΟΕ». 

Με την ΑΠ.οικ 53338/1377/Π12/4/00020/Ε/Ν.3299/2004/ 
1-10-2015 απόφαση της Περιφερειάρχη Βορείου Αιγαίου 
επιβλήθηκε κύρωση επιστροφής μέρους επιχορήγησης 
στην εταιρεία «ΑΝΩΝΥΜΗ ΚΤΗΜΑΤΙΚΗ ΤΟΥΡΙΣΤΙΚΗ ΞΕ¬ 
ΝΟΔΟΧΕΙΑΚΗ ΕΤΑΙΡΕΙΑ» με δ.τ. «ΡΥΒΟΟδ νΐΕΕΑΟΕ» για 
την μη αποστολή στοιχείων μακροχρόνιων υποχρεώσε¬ 
ων της αναφορικά με το επενδυτικό της σχέδιο ύψους 
1.893.178,41€ που ολοκληρώθηκε με την ΑΠ ΙΕ/21596/ 
19719 /Π12/4/0 0020Ε/Ν.3299/04/6.12.2007 απόφαση Γενι¬ 
κού Γραμματέα Περιφέρειας Β. Αιγαίου. 

• Το ύψος της επιστροφής σύμφωνα με την παρ. 1Δ 
του άρθρου 10 του Ν.3299/04 ανέρχεται στο ποσό των 
47.329,46 € που αποτελεί ποσοστό 5% της επιχορήγη¬ 
σης των 946.589,20€ που έχει εγκριθεί. 

• Σύμφωνα με το άρθρο 16 παρ. 2δ του Ν.3908/2011 δεν 
απαιτείται γνωμοδότηση από Γνωμοδοτική Επιτροπή 
για την ολοκλήρωση της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 

